ผู้ส่งออกคาดปี53มูลค่าส่งออกแตะ5.8ล้านล้านบ.
ประธานสภาผู้ส่งสินค้าทางเรือแห่งประเทศไทยคาด การส่งออกปีนี้ขยายตัว มีมูลค่ากว่า&nbsp; 5.8ล้านล้านบาท
2 ก.พ. 2553

ประธานสภาผู้ส่งสินค้าทางเรือแห่งประเทศไทยคาด การส่งออกปีนี้ขยายตัว มีมูลค่ากว่า  5.8ล้านล้านบาท 
นายไพบูลย์ พลสุวรรณา ประธานสภาผู้ส่งสินค้าทางเรือแห่งประเทศไทย (สรท.) เปิดเผยว่า การส่งออกในปี 2553 มูลค่าใกล้เคียงกับปี 2551 ที่มีมูลค่าประมาณ 5.8  ล้านล้านบาท โดยกลุ่มสิ่งทอและเครื่องนุ่งห่มจะขยายตัวเพิ่มขึ้นประมาณ 11-12% อัญมณีและเครื่องประดับ ขยายตัว 18% เครื่องใช้ไฟฟ้าและอิเล็กทรอนิกส์ ขยายตัว 14% อาหารสำเร็จรูป 5% ยานยนต์ 12%
สำหรับปัจจัยที่ต้องจับตาเป็นพิเศษ คือ ปัญหาด้านการเมือง และการแข็งค่าของค่าเงินบาท ทั้งนี้เอกชนต้องการให้ภาครัฐดำเนินนโยบายให้ค่าเงินอ่อนค่าอยู่ในระดับ 34-35 บาทต่อดอลลาร์สหรัฐ รวมทั้งควรมียุทธศาสตร์ส่งเสริมการใช้สิทธิประโยชน์จากการค้าเสรี  แก้ไขปัญหาการขาดแคลนแรงงาน โดยมีการให้ความสำคัญกับแรงงานต่างด้าวอย่างถูกกฎหมาย และกำหนดโครงสร้างแรงงานทั้งคนไทยและต่างด้าวอย่างเป็นระบบ
"เราต้องเร่งสร้างมาตรฐานสินค้าอุตสาหกรรมภายในประเทศให้สอดคล้องกับมาตรฐานทางการค้าในต่างประเทศ เพื่อยกระดับผู้ประกอบการและผู้ผลิตในประเทศให้เป็นมาตรฐานสากล จึงจะสามารถผลักดันการส่งออกให้เป็นไปตามเป้าหมายได้"